Shalom ja hyvää iltaa. Olen Maayan Hessen.
Tässä TV7-uutiset Jerusalemista. Uutisotsikoissa tänään: -
Israel valmistautuu seuraavaan vaiheeseen -
sodassa Hamasia ja Gazan muita terroriryhmiä vastaan.
Israel aikoo määrätietoisesti työntää Hizbollahin pois maan pohjoisrajalta.
Islamistinen Hamas -
ylistää USA:n yliopistokampusten antisemitistisiä mielenosoituksia -
ja varoittaa Bidenin hallintoa tukahduttamasta niitä.
Israel valmistautuu seuraavaan vaiheeseen sodassa, -
jota se käy Hamasia ja sen terroristiliittolaisia vastaan Gazassa.
Israelin ja USA:n johtavien virka- miesten käymän keskustelun lisäksi -
Israelin sotakabinetti kokoontui tänään keskustelemaan -
Gazan Rafahiin suunnitellun maahyökkäyksen valmisteluista.
Kabinetti tapasi sen jälkeen, kun IDF:n esikuntapäällikkö Herzi Halevi -
ja Shin Betin johtaja Ronen Bar olivat palanneet Kairosta, -
missä he keskustelivat Egyptin edustajien kanssa -
Israelin maaoperaatiosuunnitelmasta. Pääaiheena oli -
tuhansien palestiinalaissiviilien evakuointi Gazassa alueille, -
jonne Egypti ja Arabiemiraatit ovat yhteistoiminnassa Israelin kanssa -
pystyttäneet tilapäisiä suojia.
Satojentuhansien siviilien siirtäminen humanitaarisille alueille -
vie todennäköisesti viitisen viikkoa.
IDF näyttää kiihdyttäneen hyökkäys- toimiaan Hizbollahia vastaan -
Libanonin-vastaisella pohjoisrintamalla.
Tavoitteena on työntää Hizbollah Litani-joen pohjoispuolelle -
YK:n turvallisuusneuvoston päätöslauselman 1701 mukaisesti.
Tulenjohtoasema ja kenttätiedustelu ovat yhteistyössä ilmavoimien kanssa-
tehneet iskuja yli 40 kohteeseen Ayta ash Shabin kylässä.
Kohteina oli asevarastoja, terrori- ja hyökkäysinfrastruktuuria, tukikohtia -
sekä Israelia kohti suunnattuja laukaisualustoja.
Tämä Hizbollahiin ja sen resursseihin kohdistunut isku oli ennennäkemätön.
IDF aikoo jatkaa ennaltaehkäiseviä iskuja Hizbollahia vastaan.
Emme hellitä, ennen kuin Pohjois- Israelin turvallisuustilanne muuttuu -
ja asukkaat voivat palata koteihinsa.
Israelin puolustusministeri Joav Gallant vieraili Israelin pohjoisrajalla
ja sai kattavan tilannepäivityksen IDF:n toimista Hizbollahia vastaan.
Päätin juuri laaja-alaisen tilannearvioinnin -
ja operatiivisen keskustelun pohjoisessa komentokeskuksessa.
Operaatiomme ovat olleet korkeatasoisia.
Rintamalle on sijoitettu monia joukkoja.
IDF suorittaa hyökkäyksellisiä operaatioita Etelä-Libanonissa -
ja muuallakin päin Libanonia. Operaatioita tehostetaan edelleen.
Operatiiviset saavutukset ovat olleet vaikuttavia.
Puolet Hizbollahin komentajista Etelä- Libanonissa on saatu eliminoitua.
Kyseiset komentajat olivat vastuussa hyökkäyksistä, -
joiden tarkoituksena on ollut vahingoittaa Israelin kansalaisia.
IDF:n intensiiviset operaatiot ovat tuottaneet tulosta:
osa Hizbollahin jäsenistä on kuollut, -
osa mennyt piiloon ja osa paennut Etelä-Libanonista.
Hizbollah aloitti provosoimattoman, -
matalan intensiteetin sodan Israelia vastaan 8.10.2023.
Sen jälkeen yli 61 000 -
viiden kilometrin säteellä Libanonin-rajasta asuvaa israelilaista -
määrättiin siirtymään alueelta muualle Israeliin. Lisäksi yli 40 000 -
5 km:n puskurialueen ulkopuolella asuvaa israelilaista jätti kotinsa, -
peläten sodan laajenevan ja tekevän asumisesta kotiseudulla mahdotonta.
Nyt kun konfliktia on jatkunut puoli vuotta, -
Israel tehostaa diplomaattisia ja sotilaallisia toimiaan, -
jotta rauha ja turvallisuus saataisiin palautettua pohjoiseen.
Päätavoitteemme on muuttaa Pohjois- Israelin turvallisuustilannetta siten, -
että asukkaat voivat palata koteihinsa ja elää alueella rauhassa.
Keskustelemme paraikaa eri vaihtoehdoista, -
joilla tuo tavoite voidaan saavuttaa. Lähipäivät ja -viikot ovat ratkaisevia.
Sitten Punaisellemerelle. Iranin jemeniläiskätyri Ansar Allah -
ampui ballistisia ohjuksia USA:n lipun alla purjehtivaa rahtialusta vastaan.
Aluksella oli 18 yhdysvaltalaista ja 4 kreikkalaista miehistön jäsentä.
Jemenin merivoimat suoritti sotilasoperaation -
amerikkalaislaiva Maersk Yorktownia vastaan Adeninlahdella.
Isku toteutettiin ohjuksilla, ja se osui tarkasti kohteeseensa.
Vaikka Ansar Allah väitti iskunsa onnistuneen, USCentcom ilmoitti, -
että Yhdysvaltojen johtaman kansainvälisen liittouman alus -
onnistui torjumaan saapuvan ohjuksen.
Henkilö- ja materiaalivahingoilta vältyttiin.
Sen jälkeen huthit laukaisivat vielä neljä lennokkia -
Adeninlahdella purjehtivaa kauppalaivaa vastaan.
Centcom onnistui kuitenkin torjumaan ne kaikki.
Huthien mukaan iskun kohteena oli israelilainen kauppalaiva.
Jemenin asevoimat aikoo jatkossakin estää israelilaisalusten liikennöinnin -
sekä kaiken meriliikenteen, jonka määränpäänä on miehitetty Palestiina.
Jatkamme toimiamme niin kauan, -
kunnes aggressio päättyy ja Gazan saarto on purettu.
Iranin tukema Ansar Allah ei siis onnistunut osumaan -
yhteenkään kohteeseensa. Henkilö- ja materiaalivahingoilta vältyttiin.
Israelin pääministeri Benjamin Netanjahu tuomitsi jyrkästi -
Yhdysvaltain huippuyliopistojen kampuksilla ryöpsähtäneen -
juutalais-, Israel- ja Amerikan-vastaisuuden.
Se, mitä USA:n yliopistokampuksilla tapahtuu, on kammottavaa.
Antisemitistiset väkijoukot ovat vallanneet johtavat yliopistot.
He vaativat Israelin tuhoamista.
He hyökkäilevät juutalaisten opiskelijoiden ja opettajien kimppuun.
Tapahtumat tuovat mieleen 1930-luvun saksalaisyliopistot.
Tämä käsittämätön meno pitää pysäyttää -
ja tuomita yksiselitteisesti. Mutta niin ei ole tehty.
Yliopistojen rehtoreiden reaktiot ovat olleet häpeällisiä.
Onneksi monet paikalliset ja liittovaltion virkamiehet -
ovat reagoineet eri tavalla. Mutta asialle pitää tehdä enemmän -
― ei vain siksi, että hyökkäykset kohdistuvat Israeliin ja juutalaisiin, -
mikä jo itsessään on tarpeeksi vakavaa, -
vaan koska "kuolema Israelille ja kuolema juutalaisille" -huutojen lisäksi
he huutavat kuolemaa Amerikalle.
Kuvamateriaalista näkyy, -
miten huiveilla (keffiyeh arabiaksi) kasvonsa peittäneet väitetyt opiskelijat
huutavat kuolemaa Israelille ja USA:lle ja polttavat USA:n lippuja.
Netanjahu kehotti amerikkalaisjohtajia tekemään enemmän.
Antisemitismi on kasvanut räjähdysmäisesti -
USA:ssa ja lännessä samalla, kun Israel yrittää puolustaa itseään -
kansanmurhaan pyrkiviltä, siviilien takana piileksiviltä terroristeilta.
Silti Israelia syytetään valheellisesti kansanmurhasta, -
nälkiinnyttämisestä ja ties mistä sotarikoksista.
Kaikki on yhtä suurta valhetta. Mutta tämä ei ole uutta.
Antisemitistisiä hyökkäyksiä ovat aina edeltäneet -
juutalaisten mustamaalaus sekä juutalaisista esitetyt -
käsittämättömät valheet, joita ihmiset ovat kaikesta huolimatta uskoneet.
Kaikkien, jotka haluavat puolustaa arvojamme ja sivilisaatiotamme, -
on sanottava yhdessä: Nyt riittää!
Antisemitismi pitää pysäyttää, koska se on kuin kanarialintu hiilikaivoksessa
Antisemitismi on aina edeltänyt suurempia maailmanpaloja.
Pyydän kaikkia tulevaisuudestamme ja arvoistamme huolestuneita -
juutalaisia ja ei-juutalaisia:
Nouskaa ja antakaa äänenne kuulua. Tehdään antisemitismistä loppu nyt.
Ikävä kyllä Bidenin hallinto ei ole vielä puuttunut määrätietoisesti -
Israelin-vastaisiin protesteihin.
Valkoisen talon viestintä asiasta on ollut ristiriitaista.
Presidentti katsoo, -
että sananvapaus ja syrjimättömyys ovat tärkeitä arvoja yliopistoissa.
Ne ovat tärkeitä amerikkalaisia arvoja. Tämän haluamme aina tehdä selväksi.
Opiskelijoiden ja yhteisöjen pitää voida kokea olevansa turvassa.
Emme saa vaieta. Tämä on erittäin tuskallista aikaa.
Presidentti kyllä näkee ja ymmärtää tämän.
Islamistinen Hamas, jonka USA on luokitellut terrorijärjestöksi, ylisti -
antisemitismin ja Israel-vastaisuuden asialla olevia opiskelijoita.
Samalla se varoitti Bidenin hallintoa -
tukahduttamasta Hamas-mielisiä protesteja: -
"Opiskelijat ovat tulevaisuuden johtajia.
Heidän tukahduttamisensa merkitsee Bidenin hallinnolle -
kallista vaalilaskua ennemmin tai myöhemmin."
Kiitos seurasta.
Rukoillaan rauhaa Jerusalemille ja Israelille.
TV7 Israel toimii lahjoitusten varassa,
ja koko ohjelmistomme on katsottavissa ilmaiseksi.
Haluan kiittää tukijoitamme lahjoituksista.
Jos haluat tehdä lahjoituksen, sen voi tehdä osoitteissa -
www.tv7.fi/lahjoita ja www.tv7israelnews.com.
Olen Maayan Hessen. Hyvää pesachia ja shabbat shalom.
Nähdään tulevien ohjelmien parissa. Siihen saakka shalom Jerusalemista.
Suomennos: Sirpa Kaukonen